INSTRUCCIONS PER A LA MATRÍCULA DEL CURS 2010-11 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/1566)
  + [Valencià](/va/acuerdo/1566)






Selector de idioma

Leer

* [Español](/es/acuerdo/1566)
* [Valencià](/va/acuerdo/1566)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





INSTRUCCIONS PER A LA MATRÍCULA DEL CURS 2010-11[Butlletí Oficial Universitat d'Alacant](/ca/Publicacion)
=========================================================================================================

Secretaria General

Butlletí Oficial Universitat d'Alacant





INSTRUCCIONS PER A LA MATRÍCULA DEL CURS 2010-11

Data d'aprovació
:   30/06/2010

Data de publicació
:   28/07/2010

Òrgan competent
:   Consell de Govern

Secció
:   DISPOSICIONS GENERALS

* [Anàlisi](#analisis)

* [Ver acuerdo en formato **PDF**](/pdf.asp?pdf=1566.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/1566)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/1566)
  + [Compartir acuerdo en 

    X](https://twitter.com/intent/tweet?via=UA_Universidad&text=INSTRUCCIONS PER A LA MATRÍCULA  DEL CURS 2010-11&url=https://www.boua.ua.es/va/acuerdo/1566)

**Títol:** INSTRUCCIONS PER A LA MATRÍCULA DEL CURS 2010-11

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dimecres, 30 de juny de 2010

INSTRUCCIONS PER A LA MATRÍCULA  DEL CURS 2010-11

Aquest document estableix els diferents aspectes relacionats amb la matrícula a  l'Universitat d'Alacant per als estudis oficials regulats en el Reial Decret 1497/1987, de 27 de novembre (BOE 14.12.1987), pel qual s'estableixen les directrius generals comunes dels plans d'estudis dels títols universitaris de caràcter oficial, el RD 56/2005, de 21 de gener, pel qual es regulen els estudis universitaris oficials de postgrau (modificat pel RD 189/2007, de 9 de febrer), el Reial Decret 1393/2007, de 29 d’octubre, pel qual se s'estableix l'ordenació dels ensenyaments universitaris oficials,  i el Reial Decret 778/1998, de 30 d'abril, pel qual es regula el tercer cicle d'estudis universitaris, l'expedició i obtenció del títol de doctor i altres estudis de postgrau, com també els estudis propis de postgrau i especialització i els estudis de pregrau de primer i segon cicle regulats en la normativa de títols propis de la Universitat d'Alacant, aprovada per la Junta de Govern el 17 de març de 2000.

1. 1.      CONVOCATÒRIA

El mes de juny, la Universitat d’Alacant publica la convocatòria de matrícula en els diferents estudis per al curs acadèmic següent. Aquesta convocatòria inclourà el calendari d’introducció de dades i de presentació de documentació, la informació relativa a la sala d’automatrícula i la relació de la documentació que ha d’aportar l’alumne en cada cas.

La Universitat podrà comunicar la convocatòria de forma individualitzada als estudiants del curs anterior i al que ha sigut admès per a iniciar estudis amb límit màxim d’admissió (LMA).

1. 2.      CALENDARI DE PREINSCRIPCIÓ

|  |  |  |
| --- | --- | --- |
| Calendari de Preinscripció | | |
| Estudis | Període | Unitat |
| Grau (1r curs) | 14 de juny al 5 de juliol  (pendent dates de setembre) | Servei d’Alumnat |
| Grau (cursos d’adaptació) | Establit per cada centre | El centre que impartix l’estudi |
| 2n cicle | Establit per cada centre | El centre que impartix l’estudi |
| Màster Universitari en Professor d'educació secundària obligatòria i batxillerat professional i ensenyaments d'idiomes | Del 3 al 16 de juliol  i de 23 al 30 de setembre | Facultat d’Educació |
| Màsters Universitaris | Del 1 al 30 de juny  i de l’1 al 17 de setembre | CEDIP |
| Tercer Cicle (Doctorat) | del 13 al 22 d’octubre |

1. 3.      CALENDARI DE MATRÍCULA

La Universitat d'Alacant posa a disposició de l'alumnat per a l'automatrícula diferents espais en què hi haurà becaris i becàries que ajudaran a resoldre qualsevol tipus de dubte que puga generar-se per a fer la matrícula, d'acord amb el detall següent:

|  |  |  |  |
| --- | --- | --- | --- |
| Lloc | Estudis impartits per | Període | Horari |
| Biblioteca General | Facultat de CC. Econòmiques   i Empresarials | del 23 al  30 de juliol | 09.00 a 19.45 hs |
| Escola Universitària d’Infermeria |
| Tots els centres | del 7 al 24 de setembre | 09.00 a 20.00 hs |
| del 29 de setembre   al 5 d’octubre | 09.00 a 20.00 hs |
| Facultat de Ciències | Facultat de Ciències | del 23 al 30 de juliol | 09.00 a 19.45 hs |
| Facultat de Dret | Facultat de Dret |
| Facultat de Educació | Facultat de Educació |
| Facultat de Filosofia i Lletres | Facultat de Filosofia i Lletres |
| Escola Politècnica Superior | Escola Politècnica Superior |

L’accés al programa d’automatrícula es fa mitjançant el Campus Virtual, en el web de la UA (http://www.ua.es/va/index.html), amb un codi d’usuari i una contrasenya. L’alumnat hi introdueix les dades de matrícula seguint les instruccions del programa.

Una vegada acabada la introducció de les dades, s’obtindrà un informe de la matrícula, que contindrà la relació de les assignatures matriculades i el càlcul aproximat de l’import de la matrícula. Aquest informe no té cap validesa com a acreditació, però és un comprovant de la introducció de dades feta.

3.1.   ESTUDIS DE GRAU

3.1.1.  Estudiants de nou ingrés procedents de preinscripció

-    Si han obtingut plaça després de les PAU[1] de juny: del 23 al 28 / 07

     (moviment de llistes per a cobrir les vacants que hagen quedat): el 29 i  30 / 07

     Termini per a confirmar que es vol continuar en llista d’espera: el 30 i 31[2] / 07

-     Si han obtingut plaça després de les PAU de setembre: del  29 / 09 a l’1 / 10

(moviment de llistes per a cobrir les vacants que hagen quedat): el  4  i  5 / 10

Termini per a confirmar que es vol continuar en llista d’espera: el  6 / 10

La llista d'espera de cada estudi està formada pels qui han sol·licitat l'accés a aquest estudi i no han sigut admesos.

Els moviments de llista d'espera es produeixen quan els admesos en un estudi deixen la seua plaça vacant per no haver formalitzat la seua matrícula dins del termini. Aquestes places vacants s'ofereixen diàriament durant el període establit per al moviment de llistes. El primer dia del període establit per al moviment de llistes, els que estiguen en llista d'espera i vullguen romandre-hi, hauran de presentar la sol·licitud (de forma presencial o a través d’un formulari on-line). Cada dia s'ofereixen les vacants que hi haja en aquest moment i els que siguen admesos hauran de matricular-se aquest mateix dia. En cas contrari, s'entendrà que renuncien a la plaça. El procés es repeteix la resta de dies que dura aquest període.

Quan acaba el període de moviment de llistes, qui vulga continuar en llista d'espera haurà de sol·licitar-ho a la direcció del centre per escrit o a través d’un formulari on-line, ja que si no ho fa, s'entendrà que renuncia a continuar en llista d'espera. Amb totes les sol·licituds es confeccionarà una nova llista d'espera.

3.1.2.        Estudiants de nou ingrés procedents d'estudis en extinció

L’alumnat  que es matricule en els estudis de grau que substituïxen al pla en extinció que estava cursant podrà fer-ho del 7 al 24 de setembre del 2010.

3.1.3.  Estudiants dels cursos d’adaptació al grau

L’alumnat admés en els cursos d'adaptació al grau es matricularà del 7 al 24 de setembre del 2010.

3.2.  ESTUDIS DE PRIMER I SEGON CICLE

3.2.1  Estudiants que continuen estudis

El període de matrícula serà del 7 al 24 setembre de 2010. En aquest període es podran introduir i modificar les dades de la seua matrícula.

Els terminis per a sol·licitar el trasllat d'expedient per a continuació d'estudis s’establiran en cada centre. Les sol·licituds s'han de dirigir a la direcció del centre.

3.2.2.  Estudiants que inicien un segon  cicle

Els terminis de matrícula d l’alumnat admés seran:

-   Si ha obtingut plaça en la preinscripció de juliol: del  7  al  24 / 09

 (moviment de llistes per a cobrir les vacants que hagen quedat): el 27  i  28 / 09

 Termini per a confirmar que es vol continuar en llista d’espera: el 29 / 09

Excepte la matrícula en els estudis de la Facultat d'Educació que serà del 7 al 10 de setembre, i la matrícula en el segon cicle de Ciències del Treball que serà del 7 al 14 de setembre

-   Si ha obtingut plaça en la preinscripció de setembre: de l’11  al  15 / 10

 (moviment de llistes per a cobrir les vacants que hagen quedat): el 18 / 10

 Termini per a confirmar que es vol continuar en llista d’espera: el 19 / 10

Excepte la matrícula en els estudis de la Facultat d'Educació que serà del 13 al 15 d’octubre

3.3.  ESTUDIS DE MÀSTERS UNIVERSITARIS

Els terminis de matrícula per als qui es matriculen de primer curs seran:

- Si ha obtingut plaça en la preinscripció de juny: del  27 al 30 / 07,  excepte en el Màster Universitari en professorat d’educació secundària, ensenyaments artístics, d’idiomes i esportives de la Facultat d’Educació que serà: del  7  al  10 / 09.

- Si ha obtingut plaça en la preinscripció de setembre: de l'11 al 15 / 10, excepte en el " Màster Universitari en professorat d’educació secundària "de la Facultat d’Educació que serà: del  13  al  15 / 10.

El període de matrícula per als qui continuen estudis serà del 7 al 24 de setembre del 2010. Durant aquest període es podran introduir i modificar les dades de matrícula.

3. 4.  ESTUDIS DE TERCER CICLE

El termini de matriculació dels estudis regulats pel R.D. 778/1998 és del 7 al 24 de setembre. El dels estudis regulats pel RD 56/2005 i el RD 1393/2007 és del 23 al 30 de novembre.

3.5.  CALENDARI DE MATRÍCULA  DELS ESTUDIS PROPIS DE POSTGRAU I ESPECIALITZACIÓ

Dependrà dels terminis que s'establisquen específicament per a cada estudi.

### 4.   DOCUMENTACIÓ PER A PRESENTAR LA MATRÍCULA

4.1.  ESTUDIS DE GRAU

La documentació detallada en l’annex I s’haurà de presentar en la secretaria del centre, excepte la sol·licitud de beca i la documentació necessària que es publicará en el web de la Unitat de Beques:

<http://www.ua.es/va/alumnado/servicio/becas/becas_0.html>

El termini per a presentar la documentació exigida per a la matrícula acaba el 30 de setembre, llevat que la matrícula siga posterior, i en aquest cas, hi serà el mateix. Es recomana la presentació de la documentació el mateix dia de la matrícula.

4.2.  ESTUDIS DE PRIMER I SEGON CICLE

La documentació detallada en l’annex II s’haurà de presentar en la secretaria del centre, excepte la sol·licitud de beca i la documentació necessària que es publicará en el web de la Unitat de Beques:

<http://www.ua.es/va/alumnado/servicio/becas/becas_0.html>

El termini per a presentar la documentació exigida per a la matrícula acaba el 30 de setembre, llevat que la matrícula siga posterior, i en aquest cas, hi serà el mateix. Es recomana la presentació de la documentació el mateix dia de la matrícula.

4.3.  ESTUDIS DE MÀSTERS UNIVERSITARIS

La documentació relacionada en l'annex III necessària per a fer la matrícula es presentarà a la secretaria del centre responsable del màster. El termini per a presentar-la serà el mateix que per a fer la matrícula, excepte la sol·licitud de beca i la documentació necessària que es publicará en el web de la Unitat de Beques:

<http://www.ua.es/va/alumnado/servicio/becas/becas_0.html>

4.4.  ESTUDIS DE TERCER CICLE

La documentació necessària per a la matrícula detallada en l'annex IV es presentarà en el CEDIP, durant el termini de matrícula de cada estudi.

4.5.  ESTUDIS PROPIS DE POSTGRAU I ESPECIALITZACIÓ

En els terminis que s'establisquen per a cada estudi, l’alumnat presentarà en el CEDIP la documentació necessària per a la matrícula (relacionada en l'annex IV).

Les beques per a aquest tipus d'estudis es regeixen per la seu pròpia normativa i per les convocatòries que per a cada curs acadèmic es publiquen. Més informació en

<http://www.ua.es/va/cedip/index.html>

En tots els casos anteriors, la documentació necessària podrà presentar-se personalment o, si es prefereix, remetre-la per correu certificat, fent constar en cada document les dades personals (nom i cognoms, i número de DNI, NIE o passaport), com també l'estudi a què correspon.

Si hi haguera algun error o deficiència en la documentació presentada, la secretaria ho comunicarà a l’alumne perquè solucione el problema. Si no es presentara la documentació requerida, es procedirà, una vegada notificat, a l'anul·lació de la matrícula.

5.   CARTA DE PAGAMENT DE MATRÍCULA

Aquest apartat no serà d'aplicació per als estudis no oficials de postgrau i especialització.

5.1.   EMISSIÓ DE LES CARTES DE PAGAMENT

Finalitzat el període d'introducció de dades i de recepció de documentació, i després de les oportunes comprovacions, la Universitat emetrà les cartes de pagament de les taxes de matrícula d'acord amb el detall següent:

●    Primer termini per a estudis de grau, primer i segon cicle, en la segona quinzena d'octubre de 2010.

●   Primer termini per a màsters universitaris, en la primera quinzena de novembre de 2010.

●   Primer termini per a estudis de tercer cicle, en la primera quinzena de desembre de 2010.

●   Segon termini de tots els estudis: segona quinzena gener de 2011.

Amb posterioritat a l'emissió de les cartes de pagament es procedirà al seu cobrament per domiciliació bancària.

### 5.2.  CARTA DE PAGAMENT DE MATRÍCULA

La carta de pagament de la matrícula pot incloure els conceptes següents:

●   Activitat docent: segons les dades introduïdes i que consten en els expedients.

●   Obertura d’expedient: cada vegada que s’accedeix a un estudi en la Universitat d’Alacant. A l’alumnat que es     canvia als estudis de grau que substituixen al pla en extinció que estava cursant, se li eximirà del pagament.  En el cas de simultaneïtat d’estudis es pagarà per cada estudi.

●   Expedició de targeta d’identitat: es pagarà cada curs acadèmic en què es matricula. En el cas de simultaneïtat d’estudis, es pagarà només en un dels estudis matriculats.

●   Expedició de certificat de la prova d’aptitud per a l’accés a la Universitat.

●   Quota de l’assegurança escolar obligatòria, i voluntària, si escau.

●   Aplicació, si escau, de l’import mínim a què fa referència l’article 146.7 del Decret Legislatiu 1/2005, de 25 de febrer (DOGV de 22 de març de 2005), del Consell de la Generalitat Valenciana, pel qual s'aprova el text refós de la Llei de taxes de la Generalitat Valenciana.

### 5.3.   TAXES DE MATRÍCULA

L’import de les taxes de matrícula es calcula segons el que disposa el Decret Legislatiu 1/2005, de 25 de febrer, ja esmentat, i aplicant les tarifes que cada any fixa el Consell de la Generalitat Valenciana.

### 5.4.  EXEMPCIONS I BONIFICACIONS

Només s’aplicaran les exempcions i bonificacions a què es refereix l’article 148 de l'esmentat Decret Legislatiu 1/2005, de 25 de febrer, després de comprovar la documentació aportada com a acreditativa del dret a la bonificació o exempció que sol·licita.

Aquestes exempcions i bonificacions són les següents:

-   Sol·licitants de beca.

-   Ser família nombrosa.

-   Tenir alguna discapacitat.

-   Ser víctima de bandes armades i elements terroristes.

-   Haver obtingut la qualificació matrícula d'honor o ser premi extraordinari en el batxillerat, per als que inicien estudis de grau.

-   Obtenir la qualificació de matrícula d’honor en una o diverses assignatures del curs acadèmic immediatament anterior, en els mateixos estudis.

La Universitat d'Alacant requerirà el pagament cautelar de les taxes de matrícula als qui sol·liciten beca i no complisquen els requisits establits en les corresponents ordres ministerials i de conselleria per les quals es convoquen beques i ajudes per a fer estudis universitaris.

### 

### 5.5.  ASSEGURANÇA ESCOLAR OBLIGATÒRIA

La quota anual de l’assegurança escolar s’inclourà en la carta de pagament de la matrícula als qui, segons les dades que aporte o que consten en el seu expedient, reunisca els requisits d’edat(\*) i nacionalitat per a beneficiar-se de l’assegurança esmentada. El qui ja haguera pagat la quota de l’assegurança escolar corresponent a l’any acadèmic en què es matricula (en un altre centre d’estudis) haurà d’aportar una fotocòpia acarada del justificant d’aquest pagament perquè no siguen inclosos novament en la carta de pagament.

No podrà acollir-se a aquesta assegurança l'alumnat de títols propis de pregrau no oficials. No obstant això, tindrà l’obligació d’adscriure’s a un dels voluntaris.

(\*) El pagament de l’assegurança escolar és obligatori per a tots els estudiants que no hagen complit els 28 anys quan s’inicie el curs escolar en què es matriculen. El curs escolar transcorre des del dia 15 de setembre fins al dia 14 de setembre de l’any següent.

### 

### 5.6.  ASSEGURANÇA VOLUNTÀRIA

La Universitat d’Alacant ofereix a l'alumne la possibilitat de contractar una assegurança voluntària d’accidents, com a complement de l’assegurança escolar o en substitució d’aquesta per al qui no reuneix els requisits per a beneficiar-se’n.

Amb la documentació de matrícula se subministrarà a l’alumne un fullet amb informació sobre cobertures i import de la prima anual de l’assegurança voluntària.

La contractació de l’assegurança es fa en el moment de la matrícula (a través del programa d’automatrícula) i l’import s’inclourà en la carta de pagament.

### 

### 5.7.  FORMA DE PAGAMENT

Segons l’article 147 de l’esmentat Decret Legislatiu 1/2005, de 25 de febrer, es podrà fer efectiu el pagament de la matrícula d’una sola vegada, al començament del curs, o bé de forma fraccionada, en dos terminis, el primer dels quals s’ingressarà quan es formalitze la matrícula, i el segon, durant la segona quinzena del mes de gener. Si algun d’aquests terminis no es paga, s’anul·larà automàticament la matrícula, sense dret al reintegrament de les quantitats que s’hagueren abonat. Per als estudis conduents a títols no oficials, es podrà establir un nombre de terminis diferents.

Qui vulga podrà acollir-se a la modalitat de pagament únic. En cas que l'alumne sol·licite la convocatòria extraordinària de desembre (CED) per a totes les assignatures de què es matricule, se li emetrà una única carta de pagament per l’import total de la matrícula, independentment de la forma de pagament elegida.

La forma de pagament ordinària en la Universitat d’Alacant és la domiciliació bancària, que es podrà fer en qualsevol banc o caixa d’estalvis. En cas de no poder domiciliar el pagament de la matrícula, s’emetrà una carta de pagament perquè s’abone en efectiu en qualsevol oficina de la CAM, Banco de Santander, BANCAIXA, o Caja Murcia, o en qualsevol caixer automàtic de la CAM, BANCAIXA, Caja Murcia o de la xarxa de caixers TELEBANC 4B.

5.8.  JUSTIFICANT DE PAGAMENT

En el cas de domiciliació bancària, una vegada efectuat el càrrec de la carta de pagament de matrícula en el compte designat, és responsabilitat de l’entitat bancària la notificació del justificant de pagament.

En cas que el pagament es faça en efectiu, el justificant serà la carta de pagament amb la validació mecànica, el segell de l’entitat financera on s’haja efectuat o, si escau, el comprovant del caixer automàtic.

### 5.9.  EFECTES DEL PAGAMENT

El pagament del primer termini de les taxes constitueix la formalització definitiva de la matrícula, llevat que s’anul·le posteriorment per impagament del segon termini o per qualsevol altra de les causes previstes en la normativa vigent de gestió acadèmica.

La validesa de la matrícula està condicionada al pagament de les taxes corresponents i a la comprovació de les dades i documents aportats. L'impagament d'algun dels rebuts de la matrícula, en els terminis establerts, comportarà l’anul·lació en totes i cadascuna de les assignatures matriculades, amb la consegüent nul·litat dels efectes acadèmics que, si escau, s'haguessen produït.

La falsedat d’aquestes dades o documents comportarà l’anul·lació de la matrícula, sense perjudici de les responsabilitats civils o penals que se’n deriven.

#### 

6.   DISPOSICIÓ DEROGATÒRIA ÚNICA

Queden derogades els terminis que contradiguen el que estableix aquesta instrucció.

#### ANNEX I

### DOCUMENTACIÓ QUE CAL PRESENTAR PER A LA MATRÍCULA DE GRAU

1. 1.     EN TOTS ELS CASOS:

▪   Numero del compte bancari (entitat, oficina, D.C. i núm. de compte) en què es domicilia el pagament (no és necessari aportar-hi document, simplement consignar la dada en el programa d’automatrícula).

▪   Si formeu part d’una família nombrosa, adjunteu-hi una fotocòpia acarada (\*) del títol actualitzat.

▪   Si heu obtingut matrícula d’honor global del 2n curso del Batxillerat, o sou premi extraordinari en el Batxillerat, adjunteu-hi una fotocòpia acarada (\*) del certificat corresponent.

▪   Si ja heu pagat l’assegurança escolar en un altre centre, adjunteu-hi el justificant corresponent d’aquest pagament.

▪   Si sol·liciteu reconeixements de crèdits, haureu d’adjuntar a la sol·licitud que us subministraran en la secretaria la documentació que s’hi indica.

▪   Si sol·liciteu beca, pots informar-te de quan i on has de presentar la sol·licitud i la documentació necessària en el web de la Unitat de Beques:  http://www.ua.es/va/alumnado/servicio/becas/becas\_0.html.

▪   Si sol·liciteu exempció de taxes per estar afectat per una discapacitat igual o superior al 33%, haureu de presentar una fotocòpia acarada (\*) de la certificació d’aquesta circumstància.

▪   En cas de ser víctima de bandes armades i elements terroristes, haureu de presentar una fotocòpia acarada (\*) dels documents següents: el que acredite que sou víctima de bandes armades i elements terroristes o, en cas de ser fill de la persona reconeguda com a víctima, el llibre de família i la última declaració de l’IRPF dels pares.

1. 2.       PER A ESTUDIANTS DE NOU INGRÉS

▪   Fotocòpia del DNI (en el cas de nacionalitat espanyola), NIE, o passaport (els qui no tinguen la nacionalitat espanyola).

▪   Imprès de sol·licitud de la targeta d’identificació universitària (TIU), emplenat i amb una fotografia de carnet apegada.

2.1.   Si us matriculeu per primera vegada i procediu de selectivitat:

▪   Carta de pagament d'haver abonat les taxes de trasllat, si ve d'una universitat que no pertanga a la Comunitat Valenciana.

2.2.   Si us matriculeu per primera vegada i procediu de FP:

▪   Fotocòpia acarada (\*) del títol i del certificat acadèmic oficial de l’estudi que dóna accés a la Universitat.

2.3.   Si heu fet trasllat d’expedient des d’un altre centre universitari:

▪   Carta de pagament de les taxes de trasllat, emesa pel centre d’origen.

2.4.   Si ja teniu una llicenciatura, un grau o una diplomatura:

▪   Fotocòpia acarada (\*) del títol universitari oficial.

2.5.   Si heu superat les proves d’accés per a majors de 25 anys:

▪   Fotocòpia acarada (\*) del justificant d’haver superat les proves d’accés per a majors de 25 anys.

▪   Justificant del pagament de les taxes de trasllat si les proves no s'han superat en aquesta universitat.

2.6.   Si heu superat les proves d’accés per a majors de 40 o 45 anys:

▪    Fotocòpia acarada (\*) del justificant d’haver superat les proves d’accés corresponents.

(\*) Per a acarar una fotocòpia heu de presentar també el document original. Després de comprovar l'autenticitat de la còpia us tornaran l'original. Si les fotocòpies estigueren ja compulsades per l'organisme que va emetre el document original o per un notari o, en cas de tractar-se de documents estrangers, estigueren ja confrontades i legalitzades per les representacions diplomàtiques o consulars d'Espanya al país d'on procedeix el document, no serà necessària la presentació simultània de l'original.

#### ANNEX II

### DOCUMENTACIÓ QUE CAL APORTAR PER A LA MATRÍCULA DE PRIMER I SEGON CICLE

1.   EN TOTS ELS CASOS:

▪   Numero del compte bancari (entitat, oficina, D.C. i núm. de compte) en què es domicilia el pagament (no és necessari aportar-hi document, simplement consignar la dada en el programa d’automatrícula).

▪   Si formeu part d’una família nombrosa, adjunteu-hi una fotocòpia acarada (\*) del títol actualitzat.

▪  Si ja heu pagat l’assegurança escolar en un altre centre, adjunteu-hi el justificant corresponent d’aquest pagament.

▪   Si sol·liciteu convalidació d’estudis, haureu d’adjuntar a la sol·licitud que us subministraran en la secretaria la documentació que s’hi indica.

▪   Si sol·licites beca, pots informar-te de quan i on has de presentar la sol·licitud i la documentació necessària en el web de la Unitat de Beques: 

<http://www.ua.es/va/alumnado/servicio/becas/becas_0.html>.

▪   Si sol·liciteu exempció de taxes per estar afectat per una discapacitat igual o superior al 33%, haureu de presentar una fotocòpia acarada (\*) de la certificació d’aquesta circumstància.

▪   En cas de ser víctima de bandes armades i elements terroristes, haureu de presentar una fotocòpia acarada (\*) dels documents següents: el que acredite que sou víctima de bandes armades i elements terroristes o, en cas de ser fill de la persona reconeguda com a víctima, el llibre de família i la última declaració de l’IRPF dels pares.

2.   PER A ESTUDIANTS DE NOU INGRÉS EN ESTUDIS DE SEGON CICLE:

▪   Fotocòpia del DNI (en el cas de nacionalitat espanyola), NIE, o passaport (els qui no tinguen la nacionalitat espanyola).

▪   Imprès de sol·licitud de la targeta d’identificació universitària (TIU), emplenat i amb una fotografia de carnet apegada.

▪   Fotocòpia acarada (\*) del títol universitari oficial de grau, llicenciatura o diplomatura que dóna accés, per als qui accedixen a un segon cicle.

▪   Carta de pagament de les taxes de trasllat, emesa pel centre d’origen, si heu fet trasllat d’expedient des d’un altre centre universitari:

(\*) Per a acarar una fotocòpia heu de presentar també el document original. Després de comprovar l'autenticitat de la còpia us tornaran l'original. Si les fotocòpies estigueren ja compulsades per l'organisme que va emetre el document original o per un notari o, en cas de tractar-se de documents estrangers, estigueren ja confrontades i legalitzades per les representacions diplomàtiques o consulars d'Espanya al país d'on procedeix el document, no serà necessària la presentació simultània de l'original.

ANNEX III

### DOCUMENTACIÓ QUE CAL APORTAR PER A LA MATRÍCULA DELS MÀSTERS UNIVERSITARIS

1. 1.    EN TOTS ELS CASOS:

▪   Número del compte bancari (entitat, oficina, D.C. i núm. de compte) en què es domicilia el pagament (no és necessari aportar-hi document, simplement consignar la dada en el programa d’automatrícula).

▪   Si formeu part d’una família nombrosa, adjunteu-hi una fotocòpia acarada (\*) del títol actualitzat.

▪   Si ja heu pagat l’assegurança escolar en un altre centre, adjunteu-hi el justificant corresponent d’aquest pagament.

▪   Si sol·liciteu beca, podeu informar-vos de quan i on has de presentar la sol·licitud i la documentació necessària en el web de la Unitat de Beques:  http://www.ua.es/va/alumnado/servicio/becas/becas\_0.html.

▪   Si sol·liciteu exempció de taxes per estar afectat per una discapacitat igual o superior al 33%, haureu de presentar una fotocòpia acarada (\*) de la certificació d’aquesta circumstància.

▪   En cas de ser víctima de bandes armades i elements terroristes, haureu de presentar una fotocòpia acarada (\*) dels documents següents: el que acredite que sou víctima de bandes armades i elements terroristes o, en cas de ser fill de la persona reconeguda com a víctima, el llibre de família i la última declaració de l’IRPF dels pares.

1. 2.    PER A ESTUDIANTS QUE INICIEN ESTUDIS

Qui es matricule del Màster Universitari en professorat d’educació secundària, ensenyaments artístics, d’idiomes i esportives ha de presentar:

▪   L'acreditació de tindre superat el nivell B1 d'un dels idiomes estrangers exigits en aquesta Universitat, si no s’ha presentat en el procés de preincripció.

▪   Imprés de sol·licitud de la targeta d'identificació universitària (TIU), emplenat i amb una fotografia de carnet apegada. Només haurà de presentar-se un imprés per alumne/a, bé el de la CAM o bé el del Banc Santander.

Qui es matricule de qualsevol altre Màster Universitari d'aquesta Universitat ha de presentar:

▪   Original o fotocòpia compulsada, o acarada (\*)  de la documentació lliurada en la fase de preinscripció.

▪   Imprés de sol·licitud de la targeta d'identificació universitària (TIU), emplenat i amb una fotografia de carnet apegada.  Només haurà de presentar-se un imprès per alumne/a, bé el de la CAM o bé el del Banc Santander.

1. 3.    CARACTERÍSTIQUES DELS DOCUMENTS EXPEDITS A L’ESTRANGER

Hauran de ser oficials i estar expedits per les autoritats competents a aquest efecte, d’acord amb l’ordenament jurídic del país de què es tracte, com també traduïts oficialment al castellà. La traducció haurà d’estar feta:

▪   per qualsevol representació diplomàtica o consular de l'estat espanyol a l'estranger.

▪   per la representació diplomàtica o consular a Espanya del país que és ciutadà el sol·licitant o, si escau, del de procedència del document.

▪  per traductor jurat, degudament autoritzat o inscrit a Espanya per mitjà de nomenament del Ministeri d'Assumptes Exteriors.

Hauran de presentar-se legalitzats per via diplomàtica o, si escau, mitjançant la postil·la del Conveni de l’Haia. Aquest requisit no s’exigirà als documents expedits per les autoritats dels estats membres de la Unió Europea o signataris de l’acord sobre l’Espai Econòmic Europeu.

(\*) Per a acarar una fotocòpia, heu de presentar també el document original. Després de comprovar l'autenticitat de la còpia, us retornaran l'original. Si les fotocòpies estigueren ja compulsades per l'organisme que va emetre el document original o per un notari o, en cas de tractar-se de documents estrangers, estigueren ja confrontades i legalitzades per les representacions diplomàtiques o consulars d'Espanya al país d'on procedeix el document, no serà necessària la presentació simultània de l'original.

ANNEX IV

### DOCUMENTACIÓ QUE CAL PRESENTAR PER A LA MATRÍCULA DE TERCER CICLE

1. 1.     EN TOTS ELS CASOS:

▪   Número del compte bancari (entitat, oficina, D.C. i núm. de compte) en què es domicilia el pagament (no és necessari aportar-hi document, simplement consignar la dada en el programa d’automatrícula).

▪   Si formeu part d’una família nombrosa, adjunteu-hi una fotocòpia acarada (\*) del títol actualitzat.

▪   Si ja heu pagat l’assegurança escolar en un altre centre, adjunteu-hi el justificant corresponent d’aquest pagament.

▪   Si sol·liciteu exempció de taxes per estar afectat per una discapacitat igual o superior al 33%, haureu de presentar certificació d’aquesta circumstància.

▪   En cas de ser víctima de bandes armades i elements terroristes, haureu de presentar una fotocòpia acarada (\*) dels documents següents: el que acredite que sou víctima de bandes armades i elements terroristes o, en cas de ser fill de la persona reconeguda com a víctima, el llibre de família i la última declaració de l’IRPF dels pares.

▪   En cas de ser becari d’un projecte d’investigació, heu d'adjuntar una fotocòpia acarada de la credencial actualitzada de becari.

1. 2.       PER A ESTUDIANTS QUE INICIEN ESTUDIS

▪   Imprès de sol·licitud de la targeta d'identificació universitària (TIU), emplenat i amb una fotografia de carnet apegada.

▪   Original, fotocòpia compulsa o acarada (\*) de la documentació lliurada en la fase de preinscripció.

3.  CARACTERÍSTIQUES DELS DOCUMENTS EXPEDITS A L’ESTRANGER

Establides en el punt 3 de l’annex III.

(\*) Per a acarar una fotocòpia, heu de presentar també el document original. Després de comprovar l'autenticitat de la còpia, us retornaran l'original. Si les fotocòpies estigueren ja compulsades per l'organisme que va emetre el document original o per un notari o, en cas de tractar-se de documents estrangers, estigueren ja confrontades i legalitzades per les representacions diplomàtiques o consulars d'Espanya al país d'on procedeix el document, no serà necessària la presentació simultània de l'original. També s'admetran les còpies acarades pels organitzadors dels estudis sempre que l'acarament complisca amb els requisits establits per les instruccions dictades per la Secretaria General de la Universitat d’Alacant.

(<http://www.ua.es/secretaria.gral/va/compulsas.pdf>)

### 

### ANNEX V

### DOCUMENTACIÓ A PRESENTAR PER A LA MATRÍCULA D'ESTUDIS PROPIS

### DE POSTGRAU I ESPECIALITZACIÓ

Des del moment que es faça la matriculació en el Campus Virtual i fins els 15 primers dies des de l'inici del curs, l'alumne haurà de presentar en el CEDIP la següent documentació:

▪   En el cas de titulats per la Universitat d'Alacant (UA)

- Si el títol que els dóna accés ha estat obtingut en la UA no hauran d'aportar cap documentació.

▪   En el cas de titulats per una universitat espanyola

- Fotocòpia acarada (\*) del títol, o del dipòsit si escau, que li done accés.

▪   En el cas de titulats per una universitat estrangera:

Si té el títol homologat:

- Fotocòpia acarada (\*) de l'homologació del títol que li dóna accés.

Si no té el títol homologat:

- Fotocòpia acarada (\*) del títol que li dóna accés.

(\*) Per a acarar una fotocòpia ha de presentar també el document original. Després de comprovar l'autenticitat de la còpia li retornaran l'original. Si les fotocòpies estigueren ja compulsades per l'organisme que va emetre el document original o per un notari o, en cas de tractar-se de documents estrangers, estigueren ja acarades i legalitzades per les representacions diplomàtiques o consulars d'Espanya en el país d'on procedisca el document, no serà necessària la presentació simultània de l'original. També s'admetran les còpies acarades pels organitzadors dels estudis sempre que l'acarament complisca amb els requisits establits per les instruccions dictades per la Secretaria General de la Universitat d’Alacant

(<http://www.ua.es/secretaria.gral/va/compulsas.pdf>).

▪   El CEDIP podrà sol·licitar a l'alumne documentació complementària per a garantir la veracitat de les dades         facilitades per l'alumne, inclosa la legalització dels documents expedits en l'estranger, així com la seua traducció.

En cas de requerir-se la legalització, aquesta haurà de realitzar-se per via diplomàtica o, si escau, mitjançant la postil·la del Conveni de l’Haia. Aquest requisit no s'exigirà en cap cas als documents expedits per les autoritats dels estats membres de la Unió Europea o signataris de l'Acord sobre l'Espai Econòmic Europeu.

En cas de requerir-se la traducció al castellà, aquesta haurà de vindre signada i segellada, si escau, per traductors espanyols o estrangers degudament identificats.

---

[1]   Proves d’accés a la Universitat

[2]   Si es fa el dia 31 només es podrà fer amb el formulari on-line del web del centre corresponent.

Anàlisi
-------

:   **Modificat per:**

    * [Detalle
       CORRECCIÓ D'ERRORS DE LES INSTRUCCIONS PER A LA MATRÍCULA DEL CURS 9247-35 VZVJBXLQB PEL CONSELL DE GOVERN DE 30 DE JUNY D'ENGUANY](/va/acuerdo/1573)
      07/09/2010





[Carretera Sant Vicent del Raspeig s/n  
03652 Sant Vicent del Raspeig - Alacant  
 Tel. 98 563 4697 - Fax 91 935 3886](https://www.google.es/maps/@35.419019,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12728&trk=tyah&trkInfo=tarId%1T1739119315932%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)